Na temelju članka 38. Zakona o zakupu i kupoprodaji poslovnog prostora (NN 125/11, 64/15, 112/18) i članka 33. stavka 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ broj 12/19, 5/24) i članka 32. Statuta Općine Sveti Filip i Jakov („Službeni glasnik Općine Sveti Filip i Jakov broj 02/14 – pročišćeni tekst, 06/14, 1/18, 1/20 i 2/21 ), Općinsko vijeće Općine Sveti Filip i Jakov na svojoj ----sjednici održanoj dana ------2024. godine donosi

ODLUKU O VISINI ZAKUPNINE POSLOVNOG PROSTORA U VLASNIŠTVU OPĆINE SVETI FILIP I JAKOV

**Članak 1.**

Ovom Odlukom utvrđuje se visina mjesečne zakupnine poslovnih prostora u vlasništvu Općine Sveti Filip i Jakov i to za nekretninu označenu kao čest. kat. broj 168 Sveti Filip i Jakov, ukupne površine 190 m2, poslovna zgrada i dvorište, od čega poslovna zgrada površine 176 m2 i dvorište površine 14 m 2.

Početna mjesečna cijena zakupnine iznosi 11,00 Eur/m2 bez PDV-a.

**Članak 2.**

Iznos visine mjesečne zakupnine utvrđen u članku 1. ove Odluke predstavlja početni iznos mjesečne zakupnine prilikom sklapanja ugovora o zakupu poslovnog prostora sukladno članku 33. stavka 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov.

Visina zakupnine je određena sukladno Procjembenom elaboratu br. 4-9/2023 KLASA: 364-02/23-01/140, UR. BROJ: 2198-07/3-23-3-AG od 4. rujna 2023. godine, naručenom od VECOM Zadar d.o.o. za postupak zakupa dijela zgrade.

**Članak 3.**

Visina mjesečne zakupnine koja je određena prema ugovorima o zakupu poslovnog prostora sklopljenima prije stupanja na snagu ove Odluke ostaje na snazi do isteka ugovornog roka te će se o njihovim visinama donijeti posebne odluke.

**Članak 4.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

KLASA: 940-01-------

URBROJ:2198-------

U Svetom Filipu i Jakovu, --------- 2024. godine

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

Igor Pedisić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj prijedloga

KLASA: 940-01/24-01/10

URBROJ:2198-19-03-01/04-24-1

Sveti Filip i Jakov, ­­­­­­­­­­­­­­­­­­­­­­­­­­­­­­5. lipnja 2024. godine